ท่าอากาศยานนานาชาติซีอานเสียนหยาง

ท่าอากาศยานนานาชาติซีอานเสียนหยาง (จีนตัวย่อ: 西安咸阳国际机场; จีนตัวเต็ม: 西安咸陽國際機場; พินอิน: Xī'ān Xiányáng Guójì Jīchǎng) (IATA: XIY, ICAO: ZLXY) เป็นท่าอากาศยานที่ให้บริการในเมืองซีอาน มณฑลฉ่านซี สาธารณรัฐประชาชนจีน มีพื้นที่รวมประมาณ 5 ตารางกิโลเมตร ซึ่งถือเป็นท่าอากาศยานที่มีขนาดใหญ่ที่สุดในภาคตะวันตกเฉียงเหนือของจีน และยังเป็นฐานการบินของสายการบินไชนานอร์ทเวสต์แอร์ไลน์ จนกระทั่งควบรวมกิจการกับสายการบินไชนาอีสเทิร์นแอร์ไลน์ ในปี 2002 ในปัจจุบัน ท่อากาศยานแห่งนี้สามารถเชื่อมต่อไปยัง 79 เมือง ทั้งในประเทศและต่างประเทศ ในปี 2009 ท่าอากาศยานแห่งนี้ได้รองรับผู้โดยสารทั้งสิ้น 15,294,948 คน ประวัติ ก่อนที่ท่าอากาศยานนานาชาติซีอานเสียนหยางจะก่อสร้าง ท่อากาศยานของเมืองซีอาน คือ ท่าอากาศยานซีอานซีกวน (IATA: SIA, ICAO: ZLSN) แต่ในปี ค.ศ.1984 สภาแห่งรัฐ และคณะกรรมการกลางการทหารแห่งสาธารณรัฐประชาชนจีน ได้เสนอให้มีการก่อสร้างท่าอากาศยานขนาดใหญ่ขึ้นบริเวณพื้นที่ลานบินเสียนหยาง ซึ่งการก่อสร้างระยะแรกได้เริ่มขึ้นในเดือนสิงหาคม ปี ค.ศ.1987 แล้วเสร็จและเริ่มเปิดให้บริการได้เมื่อวันที่ 1 กันยายน ค.ศ.1991 และในวันเดียวกัน ท่าอากาศยานซีอานซีกวน ได้ปิดให้บริการ ต่อมา การก่อสร้างระยะที่สองได้เริ่มขึ้นอีกเมื่อเดือนสิงหาคม ปี ค.ศ.2000 แล้วเสร็จและเปิดให้บริการเมื่อวันที่ 16 กันยายน ค.ศ.2003 สายการบินและจุดหมายปลายทาง การเดินทาง ท่าอากาศยานนานาชาติซีอานเสียนหยาง ห่างไปทางทิศตะวันตกเฉียงเหนือของตัวเมืองซีอาน 47 กิโลเมตร และอยู่ห่างจากตัวเมืองเสียนหยาง ไปทางเหนือ 13 กิโลเมตร มีรถแท็กซี่ให้บริการระหว่างท่าอากาศยานและตัวเมืองซีอาน แหล่งข้อมูลอื่น Official website เก็บถาวร 5 สิงหาคม 2020 ที่ เวย์แบ็กแมชชีน Current weather for ZLXY at NOAA/NWS Accident history for XIY / ZLXY at Aviation Safety Network